作者：无名氏
词牌/韵律：多丽

paragraphs: 日初长，宝炉一缕沈烟。
绿阴新，垂杨亭榭，知谁巧擘香绵。
有时共、落红零乱，有时共、芳草留连。
只道无情，那知有意，几回飞过绮窗前。
人争讶，艳阳三月，乾雪舞晴天。
游丝外，不堪燕掠，无奈蜂黏。
那小鬟、忒�山苛樱�镇日地、倚阑干。
轻吹处、樱桃的的，闲拈处、笋指纤纤。
爱点猩罗，装成粉缬，嗔人不许放朱帘。
端相好、蓦然风起，特送上秋千。
明朝看，池塘雨过，萍翠应添。